193 



nok i Reglen er Tilfældet med de grønlandske Fjorde, saaledes 

 ogsaa her; medens Vinden blæser ind ad Fjorden om Dagen, 

 løjer den af eller blæser ud ad om Natten, og hen paa Efter- 

 middagen kunde vi bryde op. 



Jeg benyttede imidlertid vort forlængede Ophold til at be- 

 stige den største Højde, der laa i Teltpladsens Nærhed; den 

 var kun lidt over 1100 Fod. Fra denne Top havde jeg en for- 

 trinlig Udsigt til flere Sider. Fjorden er gjennemsnitlig vel en 

 2 — 3000 Alen bred, men uden synderlig Naturskjønhed, da den 

 omgives af forholdsvis lave, vist i Gjennemsnit en 1000 Fod 

 høje , afrundede og fortrinsvis af Lynghede dækkede Bjærge, 

 efter hvad det saa ud til. Paa Sydsiden hæve Bjærgene sig 

 paa sine Steder nogenlunde stejlt og danne en sammenhængende 

 Kam uden større Takker; Sneen laa her endnu mange Steder 

 næsten ned til Vandet; ellers var her ofte en yppig, grøn Mos- 

 vegetation. Bjærgarten (Jern-Gnejs) synes let forvitrende, thi en 

 jævnt skraanende Fod har dannet sig af de nedskyllede Masser, 

 især paa den nordlige Side , med smalere og bredere Furer, 

 som Regn- og Snevand have udgravet. Paa Tilbagerejsen saa 

 det i Aftenbelysningen ud, som om der i Fjordens indre Del 

 gik parallele Bænke eller Terrasser hen over denne Fod, saa at 

 Tanken maatte ledes hen paa hævede Havstokke. Foruden den 

 Dalstrækning, som Elven, ved hvilken Teltpladsen laa, gjennem- 

 strømmer, gaar der en stor bred Dal fra Fjordens Ende i nordlig 

 Retning, og fra den føre et Par andre Sænkninger Vest over, der, 

 om jeg har forstaaet Grønlænderne ret, føre over til nordre Kan- 

 gerdluarsuk; denne synes kun ved forholdsvis lave Højder skilt 

 fra den søndre. Langt i Nord saa vi fra Teltpladsen de af Ltnt. 

 Jensen omtalte Højder paa 4—5000 Fod ikke blot dækkede af 

 skinnende hvide Snemasser, men ogsaa af en blaalig Ismasse 

 af ret anselig Størrelse; mellem disse Højder og os var der kun 

 lave, afrundede, snefrie Bjærge. Ogsaa mod Nordøst saas høje 

 Bjærgloppe, snedækkede selv mod Syd. 



vin. 13 



